
ประกาศองค์การบริหารส่วนตำบลท่าดี
เรื่อง   รับสมัครบุคคลเพื่อการสรรหาและการเลือกสรรเป็นพนักงานจ้าง



ด้วยองค์การบริหารส่วนตำบลท่าดี   จะดำเนินการสรรหาและเลือกสรรบุคคลเป็นพนักงานจ้างตามภารกิจขององค์การบริหารส่วนตำบลท่าดี   ตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  หมวด  ๔  ข้อ ๑๘, ๑๙    ลงวันที่  ๒๖ กรกฎาคม ๒๕๔๗  และที่แก้ไขเพิ่มเติมถึงปัจจุบัน จึงประกาศรับสมัครบุคคลเพื่อการสรรหาและการเลือกสรร  โดยมีรายละเอียด ดังต่อไปนี้

1. ประเภทของพนักงานจ้าง  ชื่อ  ตำแหน่ง  ลักษณะงาน  ความรับผิดชอบของตำแหน่งและค่าตอบแทนของตำแหน่งที่รับ


1.1 ประเภทพนักงานจ้างตามภารกิจ  (ผู้มีคุณวุฒิ)


     - ตำแหน่งผู้ช่วยเจ้าหน้าที่วิเคราะห์นโยบายและแผน
จำนวน
1  อัตรา


     - ตำแหน่งผู้ช่วยเจ้าหน้าที่บันทึกข้อมูล


จำนวน
1  อัตรา


ลักษณะงานความรับผิดชอบของตำแหน่งและค่าตอบแทนของตำแหน่ง  และค่าตอบแทนของตำแหน่งที่เปิดรับสมัคร  ปรากฏตามรายละเอียด  ตามผนวก  ก.  ท้ายประกาศนี้

2. คุณสมบัติและลักษณะต้องห้ามของผู้มีสิทธิสมัครเพื่อรับการสรรหาและเลือกสรร


(1) มีสัญชาติไทย


(2) มีอายุไม่ต่ำกว่าสิบแปดปี และไม่เกิน  60  ปี


(3) ไม่เป็นบุคคลล้มละลาย


(4) ไม่เป็นผู้มีกายภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล


(5) ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง


(6) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น


(7) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ


(8) ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ


(9) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  หรือพนักงานหรือลูกจ้างของราชการส่วนท้องถิ่น

หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น และต้องนำใบรับรองแพทย์ ซึ่งออกให้ไม่เกิน 1 เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่น มายื่นด้วย

3. วัน  เวลา  และสถานที่รับสมัครเพื่อการสรรหาและการเลือกสรร


ผู้ประสงค์จะสมัครเพื่อการสรรหาและเลือกสรรติดต่อขอรับใบสมัครและยื่นใบสมัครด้วยตนเองได้ 
ณ ที่ทำการองค์การบริหารส่วนตำบลท่าดี ระหว่างวันที่ 6 - 16  มกราคม  2557  ในวันและเวลาราชการ

4. เอกสารและหลักฐานที่จะต้องนำมายื่นพร้อมใบสมัคร


4.1 ผู้สมัครเพื่อการสรรหาและเลือกสรรจะต้องยื่นใบสมัครด้วยตนเองโดยกรอกรายละเอียด              ในใบสมัครให้ถูกต้องและครบถ้วนพร้อมทั้งนำเอกสารฉบับจริงและสำเนารับรองความถูกต้องอย่างละ  1  ชุด  มายื่นใน
วันรับสมัครเพื่อสรรหาและเลือกสรร  ดังต่อไปนี้



(1) สำเนาคุณวุฒิการศึกษา  หรือหนังสือรับรอง  จำนวน  1  ฉบับ
 


(2) รูปถ่ายหน้าตรงไม่สวมหมวก  และไม่ใส่แว่นตาดำ  ขนาด  1  นิ้ว  หรือ ¾  ซ.ม. ถ่ายครั้งเดียวกันไม่เกิน  6  เดือน  จำนวน  3  รูป



(3) สำเนาทะเบียนบ้าน  จำนวน  1  ฉบับ



(4) สำเนาบัตรประจำตัวประชาชนหรือบัตรประจำตัวเจ้าหน้าที่ของรัฐ  จำนวน  1  ฉบับ



(5) ใบรับรองแพทย์แสดงว่าไม่เป็นโรคที่ต้องห้ามตามมติคณะกรรมการกลางพนักงานส่วนตำบล (ก.อบต.)  กำหนดซึ่งออกให้ไม่เกิน  1  เดือน  นับตั้งแต่วันตรวจร่างกาย  จำนวน  1  ฉบับ



(6) เอกสารอื่น ๆ  เช่น หลักฐานการเปลี่ยนชื่อ – ชื่อสกุล  (ถ้ามี)


4.2 ผู้สมัครเพื่อการสรรหาและเลือกสรร  จะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งตรงตามประกาศรับสมัครจริง  และจะต้องกรอกรายละเอียดต่างๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว  หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น 

5. ประกาศรายชื่อผู้มีสิทธิเข้ารับการสรรหาและเลือกสรร  ตามวัน  เวลา  สถานที่  และระเบียบเกี่ยวกับการสรรหาและเลือกสรร  ดังนี้


5.1 ประกาศรายชื่อผู้มีสิทธิเข้ารับการสรรหาและเลือกสรรในวันที่  17  มกราคม  2557


5.2 กำหนดสอบข้อเขียนในวันที่ 28  มกราคม  2557  เวลา 10.00 น. เป็นต้นไป


5.3 ประกาศผลการสอบข้อเขียน (จะปิดประกาศไว้  ณ  ที่ทำการองค์การบริหารส่วนตำบลท่าดี)  
ในวันที่ 29  มกราคม  2556


5.4 กำหนดสอบสัมภาษณ์ในวันที่ 30  มกราคม  2557 เวลา 10.00 น. เป็นต้นไป   และประกาศผลการสอบสัมภาษณ์  (จะปิดประกาศไว้  ณ  ที่ทำการองค์การบริหารส่วนตำบล)

6. หลักเกณฑ์การสรรหาและการเลือกสรรบุคคล


หลักเกณฑ์การสรรหาและเลือกสรรบุคคลใช้วิธีการประเมินสมรรถนะ ดังนี้

          ตำแหน่ง ผู้ช่วยเจ้าหน้าที่วิเคราะห์นโยบายและแผน  ใช้วิธีการประเมินสมรรถนะ ดังนี้



- สอบข้อเขียน   

คะแนนเต็ม    100   คะแนน



- สอบสัมภาษณ์  

คะแนนเต็ม    100   คะแนน

          ตำแหน่ง ผู้ช่วยเจ้าหน้าที่บันทึกข้อมูล  ใช้วิธีการประเมินสมรรถนะ ดังนี้



- สอบข้อเขียน   

คะแนนเต็ม    100   คะแนน



- สอบสัมภาษณ์  

คะแนนเต็ม    100   คะแนน


ปรากฏตามรายละเอียด  ตามผนวก ข. ท้ายประกาศนี้
 

/7. หลักเกณฑ์การตัดสิน...

-3-

7. หลักเกณฑ์การตัดสิน


ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้

8. การขึ้นบัญชีรายชื่อผู้ผ่านการเลือกสรร


8.1 การขึ้นบัญชีผู้ที่ผ่านการสรรหาและเลือกสรรจะเรียงตามลำดับจากผู้ที่ได้คะแนนรวมสูงสุดมาตามลำดับ ในกรณีได้คะแนนรวมสูงสุดเท่ากันผู้ที่ได้คะแนนจากการสอบข้อเขียนมากกว่าเป็นผู้อยู่ลำดับสูงกว่า ถ้าได้คะแนนจากการสอบข้อเขียนเท่ากันผู้ที่ได้คะแนนจากการสัมภาษณ์มากกว่าเป็นผู้อยู่ในลำดับที่สูงกว่า ถ้าได้คะแนนจากการสัมภาษณ์เท่ากันอีกก็ให้ผู้ที่ได้รับเลขประจำตัวสอบก่อนเป็นผู้ในลำดับที่สูงกว่า


8.2 บัญชีผู้ที่ผ่านการสรรหาและเลือกสรรองค์การบริหารส่วนตำบลจะประกาศบัญชีรายชื่อผู้ผ่านการ
สรรหาและเลือกสรรไว้ไม่เกิน  1  ปี  นับตั้งแต่วันที่มีการประกาศผล



8.3 ในกรณีผู้ที่ผ่านการสรรหาและเลือกสรรไม่มารายงานตัวเพื่อทำสัญญาจ้างภายในกำหนด โดยมีหนังสือส่งทางไปรษณีย์ลงทะเบียนแจ้งให้ทราบกำหนดเวลาล่วงเลยไม่น้อยกว่า  10  วัน  นับตั้งแต่วันที่  ที่ทำการไปรษณีย์รับลงทะเบียน  ให้ถือว่าผู้นั้นสละสิทธิ์

9.  การบรรจุ และแต่งตั้ง


9.1 ผู้ที่ผ่านการสรรหาและเลือกสรรจะได้รับการทำสัญญาจ้างตามลำดับที่ในบัญชีผู้ผ่านการสรรหาและเลือกสรรในแต่ละตำแหน่งทั้งโดยความเห็นชอบของคณะกรรมการพนักงานส่วนตำบล


9.2 ระยะเวลาจ้างพนักงานจ้างตามภารกิจ  ตามข้อ 1.1 มีระยะเวลาการจ้างไม่เกินคราวละสี่ปี   ตั้งแต่วันทำสัญญาจ้าง  และอาจได้รับการต่อสัญญาจ้างไม่เกินคราวละสี่ปี  ทั้งนี้ตามความเหมาะสมและจำเป็นขององค์การบริหารส่วนตำบล
จึงประกาศให้ทราบโดยทั่วกัน




ประกาศ  ณ  วันที่   23  เดือน ธันวาคม  พ.ศ. 2556
                                              (ลงชื่อ)    ปรารถนา   พจน์จำเนียร
(นายปรารถนา    พจน์จำเนียร)
นายกองค์การบริหารส่วนตำบลท่าดี
ภาคผนวก  ก.
แนบท้ายประกาศองค์การบริหารส่วนตำบลท่าดี
เรื่อง   การสรรหาและการเลือกสรรบุคคลเป็นพนักงานจ้างขององค์การบริหารส่วนตำบลท่าดี


ลักษณะงานความรับผิดชอบของตำแหน่ง และค่าตอบแทนของตำแหน่งที่เปิดรับสมัครตามประกาศ       มีรายละเอียด  ดังนี้
1. พนักงานจ้างตามภารกิจ

1.1 ตำแหน่งผู้ช่วยเจ้าหน้าที่วิเคราะห์นโยบายและแผน

     
ลักษณะงานที่ปฏิบัติ 


เป็นเจ้าหน้าที่ชั้นต้นทำหน้าที่ช่วยศึกษา  วิเคราะห์  วิจัย  ประสานแผน  ประมวลแผน  เพื่อเสนอแนะเพื่อประกอบการกำหนดนโยบาย  จัดทำแผนหรือโครงการ  ติดตามประเมินผลการดำเนินงานตามแผนและโครงการต่าง ๆ  ซึ่งอาจเป็นนโยบาย  แผนงานและโครงการทางเศรษฐกิจ  สังคม  การเมือง  การบริหาร  หรือความมั่นคงของประเทศ  ทั้งนี้  อาจเป็นนโยบาย  แผนงานอบต.  แผนอำเภอ  แผนงานจังหวัด  และโครงการระดับชาติ หรือระดับจังหวัดแล้วแต่กรณี  และปฏิบัติหน้าที่อื่นที่เกี่ยวข้อง

     
หน้าที่และความรับผิดชอบ


ปฏิบัติงานขั้นต้นเกี่ยวกับการวิเคราะห์นโยบายและแผน  ภายใต้การกำกับตรวจสอบโดยใกล้ชิดและปฏิบัติหน้าที่อื่นตามที่ได้รับมอบหมาย

     
คุณสมบัติเฉพาะสำหรับตำแหน่ง

ได้รับปริญญาตรีหรือเทียบได้ไม่ต่ำกว่านี้ทางสังคมศาสตร์ การวางแผน  รัฐศาสตร์ วิจัยทางสังคมศาสตร์  เศรษฐศาสตร์  หรือทางอื่นที่  ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้


อัตราค่าตอบแทน

           ได้รับค่าตอบแทน เดือนละ  8,340  บาท และค่าครองชีพชั่วคราวเดือนละ 6,660  บาท

ภาคผนวก  ก.
แนบท้ายประกาศองค์การบริหารส่วนตำบลท่าดี
เรื่อง   การสรรหาและการเลือกสรรบุคคลเป็นพนักงานจ้างขององค์การบริหารส่วนตำบลท่าดี


ลักษณะงานความรับผิดชอบของตำแหน่ง และค่าตอบแทนของตำแหน่งที่เปิดรับสมัครตามประกาศ       มีรายละเอียด  ดังนี้
1. พนักงานจ้างตามภารกิจ

1.2 ตำแหน่งผู้ช่วยเจ้าหน้าที่วิเคราะห์ข้อมูล

     
ลักษณะงานที่ปฏิบัติ 


แยกประเภทเอกสารข้อมูลให้ตรงกับชนิดของบัตรที่ได้วางรูปไว้แล้ว  หรือให้ตรงกับกระดาษเทปหรือเทปแม่เหล็ก  หรือจานแม่เหล็กที่จำแนกไว้แล้ว  บันทึกข้อมูลลงในบัตร  หรือเทปหรือจานแม่เหล็กเพื่อใช้กับเครื่องคอมพิวเตอร์  โดยใช้เครื่องเจาะหรือเครื่องบันทึก  และปฏิบัติหน้าที่อื่นที่เกี่ยวข้อง

     
หน้าที่และความรับผิดชอบ


ปฏิบัติงานขั้นต้นเกี่ยวกับการบันทึกข้อมูลลงในบัตร  หรือกระดาษเทปหรือเทปแม่เหล็กหรือจานแม่เหล็ก  เพื่อใช้กับเครื่องคอมพิวเตอร์  ในลักษณะที่ไม่ยากภายใต้การกำกับตรวจสอบโดยใกล้ชิดหรือตามคำสั่ง  หรือแบบ หรือแนวทางปฏิบัติที่มีอยู่อย่างแน่ชัดหรือละเอียดถี่ถ้วน  และปฏิบัติหน้าที่อื่นตามที่ได้รับมอบหมาย

     
คุณสมบัติเฉพาะสำหรับตำแหน่ง

          ประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ทุกสาขาที่ ก.อบต.  ก.พ. หรือ ก.ค. รับรอง ซึ่งศึกษาวิชาคอมพิวเตอร์ ไม่น้อยกว่า 6 หน่วยกิต  และมีความสามารถใน การบันทึกข้อมูลภาษาไทยไม่น้อยกว่านาทีละ 
42 คำ และภาษาอังกฤษไม่น้อยกว่านาทีละ 30 คำ

อัตราค่าตอบแทน

           ได้รับค่าตอบแทน เดือนละ  6,050  บาท และค่าครองชีพชั่วคราวเดือนละ  2,950  บาท

ภาคผนวก  ข.
แนบท้ายประกาศองค์การบริหารส่วนตำบลท่าดี
เรื่อง  การสรรหาและการเลือกสรรบุคคลเป็นพนักงานจ้างขององค์การบริหารส่วนตำบลท่าดี
หลักเกณฑ์การสรรหาและเลือกสรรบุคคลใช้วิธีการประเมินสมรรถนะ ดังนี้
1. ประเภทพนักงานจ้างตามภารกิจ

1.1 ตำแหน่งผู้ช่วยเจ้าหน้าที่วิเคราะห์นโยบายและแผน  ประเมินสมรรถนะโดย


1.1.1 สอบข้อเขียน  (คะแนนเต็ม  100  คะแนน)


- วิชาความรู้ทั่วไป  ได้แก่ วิชาคณิตศาสตร์  วิชาภาษาไทย   ( คะแนนเต็ม 50 คะแนน) 
- วิชาความรู้เกี่ยวกับกฎหมาย กฎระเบียบ และข้อบังคับที่เกี่ยวกับการปฏิบัติงานในหน้าที่  
ได้แก่  ( คะแนนเต็ม 50 คะแนน) 

1. พ.ร.บ.สภาตำบลและองค์การบริหารส่วนตำบล พ.ศ. 2537  และที่แก้ไขเพิ่มเติมถึงฉบับปัจจุบัน 
2. ระเบียบสำนักนายกรัฐมนตรีว่าด้วยงานสารบรรณ พ.ศ. 2526  และที่แก้ไขเพิ่มเติมถึงฉบับปัจจุบัน
3. รัฐธรรมนูญแห่งราชอาณาจักรไทย พ.ศ. 2550
4. พ.ร.บ.ระเบียบบริหารงานบุคคลส่วนท้องถิ่น พ.ศ. 2542 
5. พ.ร.บ.กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542
6. พ.ร.บ.สภาตำบลและองค์การบริหารส่วนตำบลพ.ศ. 2537 แก้ไขเพิ่มเติมถึงฉบับปัจจุบัน
7. พ.ร.บ.ว่าด้วยการเข้าชื่อเสนอข้อบัญญัติท้องถิ่น พ.ศ. 2542
8. พ.ร.บ. ว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น
     พ.ศ. 2542
9. พ.ร.บ.การเลือกตั้งสมาชิกสภาท้องถิ่น หรือ ผู้บริหารท้องถิ่น พ.ศ. 2545 แก้ไขเพิ่มเติมถึงฉบับปัจจุบัน
10. พ.ร.บ. วิธีปฏิบัติราชการทางการปกครอง พ.ศ. 2539 


1.1.2 สอบสัมภาษณ์ (คะแนนเต็ม  100  คะแนน)


โดยประเมินความเหมาะสมกับตำแหน่งหน้าที่จากประวัติส่วนตัว ประวัติการทำงาน ประวัติการศึกษา และพฤติกรรมที่ปรากฏทางอื่นของผู้เข้าสอบ และจากการสัมภาษณ์เพื่อพิจารณาความเหมาะสมในด้านต่างๆ ความรู้ที่อาจเป็นประโยชน์ต่อการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม ปฏิภาณไหวพริบและบุคลิกอื่นๆ เป็นต้น
ภาคผนวก  ข.
แนบท้ายประกาศองค์การบริหารส่วนตำบลท่าดี
เรื่อง  การสรรหาและการเลือกสรรบุคคลเป็นพนักงานจ้างขององค์การบริหารส่วนตำบลท่าดี
หลักเกณฑ์การสรรหาและเลือกสรรบุคคลใช้วิธีการประเมินสมรรถนะ ดังนี้
1. ประเภทพนักงานจ้างตามภารกิจ

1.2 ตำแหน่งผู้ช่วยเจ้าหน้าที่บันทึกข้อมูล  ประเมินสมรรถนะโดย


1.2.1 สอบข้อเขียน  (คะแนนเต็ม  100  คะแนน)


- วิชาความรู้ทั่วไป  ได้แก่ วิชาคณิตศาสตร์  วิชาภาษาไทย  (คะแนนเต็ม  50  คะแนน)
- วิชาความรู้เกี่ยวกับกฎหมาย กฎระเบียบ และข้อบังคับที่เกี่ยวกับการปฏิบัติงานในหน้าที่  
ได้แก่ (คะแนนเต็ม  50  คะแนน)

1. พ.ร.บ.สภาตำบลและองค์การบริหารส่วนตำบล พ.ศ. 2537  และที่แก้ไขเพิ่มเติมถึงฉบับปัจจุบัน 
2. ระเบียบสำนักนายกรัฐมนตรีว่าด้วยงานสารบรรณ พ.ศ. 2526  และที่แก้ไขเพิ่มเติมถึงฉบับปัจจุบัน
3. รัฐธรรมนูญแห่งราชอาณาจักรไทย พ.ศ. 2550
4. พ.ร.บ.ระเบียบบริหารงานบุคคลส่วนท้องถิ่น พ.ศ. 2542 
5. พ.ร.บ.กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542
6. พ.ร.บ.สภาตำบลและองค์การบริหารส่วนตำบลพ.ศ. 2537 แก้ไขเพิ่มเติมถึงฉบับปัจจุบัน
7. พ.ร.บ.ว่าด้วยการเข้าชื่อเสนอข้อบัญญัติท้องถิ่น พ.ศ. 2542
8. พ.ร.บ. ว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น
     พ.ศ. 2542
9. พ.ร.บ.การเลือกตั้งสมาชิกสภาท้องถิ่น หรือ ผู้บริหารท้องถิ่น พ.ศ. 2545 แก้ไขเพิ่มเติมถึงฉบับปัจจุบัน
10. พ.ร.บ. วิธีปฏิบัติราชการทางการปกครอง พ.ศ. 2539

11. ระเบียบกระทรวงมหาดไทยว่าด้วยการพัสดุขององค์การบริหารส่วนตำบล  พ.ศ.๒๕๓๘  และที่แก้ไขเพิ่มเติมจนถึงปัจจุบัน  


1.2.2 สอบสัมภาษณ์ (คะแนนเต็ม  100  คะแนน)


โดยประเมินความเหมาะสมกับตำแหน่งหน้าที่จากประวัติส่วนตัว ประวัติการทำงาน ประวัติการศึกษา และพฤติกรรมที่ปรากฏทางอื่นของผู้เข้าสอบ และจากการสัมภาษณ์เพื่อพิจารณาความเหมาะสมในด้านต่างๆ ความรู้ที่อาจเป็นประโยชน์ต่อการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม ปฏิภาณไหวพริบและบุคลิกอื่นๆ เป็นต้น
